
Ministru kabineta sēdes protokollēmums

Informatīvais ziņojums "Par apropriācijas pārdali, lai nodrošinātu maksājumu Starptautiskās Attīstības asociācijas resursu 20. papildināšanā (IDA20)."

· 1. Pieņemt zināšanai iesniegto informatīvo ziņojumu.
· 2. Atbalstīt apropriācijas pārdali 2022.gadā starp Finanšu ministrijas budžeta apakšprogrammām, samazinot budžeta apakšprogrammā 31.01.00 “Budžeta izpilde” vispārējā kārtībā sadalāmo dotāciju no vispārējiem ieņēmumiem un izdevumus precēm un pakalpojumiem 100 372 euro apmērā un attiecīgi palielinot budžeta apakšprogrammā 41.03.00 “Iemaksas starptautiskajās organizācijās”  vispārējā kārtībā sadalāmo dotāciju no vispārējiem ieņēmumiem un atbilstoši paredzot apropriāciju kategorijā “Akcijas un cita līdzdalība komersantu pašu kapitālā” 100 372 euro apmērā uzņemto saistību izpildei, lai nodrošinātu maksājumu Starptautiskās Attīstības asociācijas resursu 20. papildināšanā (IDA20).

